Bejgħ ta' Djar - Avviż Numru 74 Regolamenti għall-Bejgħ ta' Appartamenti, Maisonettes u Garaxxijiet (fejn applikabbli), f'Diversi Lokalitajiet f'Malta u Għawdex In-numru u l-lokalitajiet tal-fondi huma elenkati fi Skeda 1 li turi wkoll il-prezz għall-bejgħ tagħhom u l-livell ta' sussidju mogħtija. Għal min huma intiżi l-fondi Il-kategoriji ta' applikanti għal min huma ntiżi l-fondi huma ukoll imniżżla fi Skeda 1. Il-postijiet maħruġa taħt din il-ħarġa ser jiġu mqassma kif ġej:- 45% tal-postijiet lill-applikanti li huma koppji miżżewġin u/jew ġenitur wieħed (anke jekk mhux miżżewweġ/ġa) li jkollu/ha il-kustodja tat-tfal; 45% tal-postijiet lill-applikanti koppji għarajjes; 10% tal-postijiet lill-applikanti ġuvni jew xebba, persuna separat/a mingħajr tfal jgħixu miegħu/magħha u armel/armla mingħajr tfal jgħixu miegħu/magħha. Ġuvni jew xebba, illi għal xi żmien għexu ġo xi Istituzzjoni u ħarġu sabiex jgħixu ħajja indipendenti jew li għal xi żmien kienu fostered u applikanti separati mingħajr il-kustodja tat-tfal imma li tali tfal skond ordni tal-Qorti jew skond il-kondizzjonijiet ta' kuntratt jgħaddu xi ġranet tal-ġimgħa jgħixu magħhom. F'kull kategorija, l-Awtorità l-ewwel talloka sa 10% tal-postijiet lill-applikanti li jew huma nfushom jew membru tal-familja tagħhom (li jgħix magħhom) ikollhom diżabilità kemm jekk tkun fiżika jew intelletwali kif ukoll persuni li jsofru jew sofrew minn mard kroniku mentali u li f'ċerti każijiet jipposjedu I.D Card speċjali maħruġa mill-Kummissjoni Nazzjonali Persuni b'Diżabilità. F'każ ta' aktar applikanti mill-massimu stabbilit, il-postijiet jingħataw skond il-punti li jġibu l-applikanti ikkonċernati. Jistgħu japplikaw għall-akkwist ta' fond, u fejn applikabbli għall-garaxx abbinat miegħu, dawk il-persuni li sad-data tal- ewwel pubblikazzjoni ta' dan l-avviż fil-Gazzetta tal-Gvern, jkunu: għalqu l-21 sena f'każ ta' koppji miżżewġin; għalqu l-21 sena f'każ ta' ġenitur wieħed li jkollu tifel/tifla jew tfal jgħixu miegħu li mhumiex miżżewġin għalqu t-18-il sena f'każ ta' persuna b'diżabilità li tista' tkun miżżewġ/a, għarus/a, ġenitur wieħed, separat/a, armel/ armla jew persuna waħedha; għalqu l-21 sena f'każ ta' għarus u l-għarusa flimkien; għalqu t-18-il sena f'każ ta' għarus/a, ġuvni jew xebba, illi għal xi żmien għexu ġo xi Istituzzjoni u ħarġu sabiex jgħixu ħajja indipendenti jew li għal xi żmien kienu fostered; għalqu t-28 sena f'każ ta' ġuvni jew xebba, għalqu l-21 sena f'każ ta' persuna separat/a mingħajr tfal jgħixu miegħu/magħha, Fl-ewwel publikazzjoni ta' dan l-avviż fil-Gazzetta tal-Gvern l-applikanti, taħt piena ta' skwalifika, jridu ukoll ikunu: impjegat bi qliegħ, sa mill-anqas sena qabel id-data tal-pubblikazzjoni ta' dan l-avviż, f'każ ta' applikanti waħidhom u f'każ ta' għarajjes jew miżżewġin għallinqas wieħed mill-applikanti; ċittadini Maltin jew ċittadini tal-Unjoni Ewropeja. Ċittadini mill-Unjoni Ewropeja jridu jkunu qed jakkwistaw l- ewwel residenza f'Malta u jridu ukoll jissodisfaw il-kriterji legali kollha li jistgħu ikunu rikjesti skond il-liġi, minn xi Awtorità jew mill-uffiċċju tal-Prim Ministru. Fil-każ ta' miżżewġin mhux separati, biżżejjed li parti waħda tkun Maltija jew ċittadina tal-Unjoni Ewropeja; ikollhom ir-residenza permanenti f'Malta għal mill-anqas erba' snin matul il-ħames snin ta' qabel - l-applikanti jistgħu jiġu mitluba jagħmlu dikjarazzjoni dwar dan; qatt ma ibbenefikaw minn xi fond maħruġ mill-Awtorità tad-Djar permezz ta' Avviż Legali, minn xi skema tal-Home Ownership, minn xi skema ta' irranġar jew ta' sussidju fuq is-self, minn xi skema ta' "Ixtri Darek", maħruġa mill- Awtorità/Dipartiment għall-Akkomodazzjoni Soċjali/Dipartiment tal-Artijiet, mill-Korpi parastatali jew minn xi Awtorità lokali biex jgħinuh isir sid ta' daru. L-Awtorità ikollha diskrezzjoni assoluta biex, l-applikazzjoni tkun xorta waħda tista' tiġi pproċessata, fejn jidrilha li mill- iskema indikata ma jkunx fil-fatt ingħata ebda benefiċċju jew fejn tali benefiċċju ikun ġie rifuż. dawn l-ammonti l-applikazzjoni tiġi awtomatikament skwalifikata u l-applikant ma jkunx jista' jibbenefika taħt dan l-avviż. Id-dħul jiġi kkalkulat skond Klawsola 13 sub-klawsola (g) ; u/jew (ii) minn tlett snin qabel id-data tal-ewwel pubblikazzjoni ta' dan l-avviż sad-data tal-att tal-akkwist tal-fond trasferit skond dan l-avviż ma jkunux jippossedu assi kapitali ta' aktar minn €40,000 però fil-każ ta' ġuvni jew xebba u separat/a li japplikaw waħedhom, l-assi kapitali ma jridux jeċċedu €25,000. L-assi li għandhom jintgħaddu huma is-segwenti:- Kontijiet il-bank, fixed deposits kif ukoll funds. Dawn ikunu vverifikati mal-banek. L-applikanti għandhom jiffirmaw formola fejn jagħtu l-awtoriżazzjoni tagħhom lill-banek biex dawn jagħtu din l-informazzjoni lill-Awtorità tad-Djar. Artijiet u proprjetajiet li huma liberi li jistgħu jiġu trasferiti b'faċilita' ser jiġu vverifikati mar-Reġistru Pubbliku. Is-suċċessjoni u l-assi li jintirtu ser jiġu vverifikati mal-Inland Revenue u l-Atti tad-dikjarazzjonjiet Causa Mortis mar-Reġistru Pubbliku. Fil-każ fejn proprjetà tkun qegħda tintuża għan-negozju li jkun il-qliegħ prinċipali tal-applikanti, l-ewwel €35,000 tal-valur tal-proprjetà ma jiġix ikkunsidrat bħala assi. tlett snin qabel l-ewwel data tal-pubblikazzjoni ta' dan l-avviż fil-Gazzetta tal-Gvern, sad-data tan-notifika tal- allokazzjoni tal-fond: ma kellhomx immobbli mhux mibnija, diviża jew indiviża, waħedhom jew ma' oħrajn b'titolu ta' proprjetà assoluta jew enfitewsi perpetwa, li għalihom inħareġ jew seta' jinħareġ permess għall-bini ta' fond għall- abitazzjoni mill-Awtorità tal-Ambjent u l-Ippjanar; ma kellhomx diviżament jew indiviżament, waħedhom jew ma' oħrajn, fond tajjeb għall-abitazzjoni b'titolu ta' proprjetà assoluta jew b'titolu ta' enfitewsi perpetwa jew enfiteswi temporanja għal żmien oriġinali li jeċċedi l-erbgħin (40) sena; ma kellhomx ishma f' xi soċjeta' kummerċjali li fl-ewwel data tal-pubblikazzjoni ta' dan l-avviż fil-Gazzetta tal-Gvern, kellha proprjetà mmobbli bħal dik imsemmija iżjed 'l fuq fiż-żewġ sub-paragrafi preċedenti ; - ma humiex partijiet f'konvenju li għadu viġenti kemm biex jixtru jew biex ibiegħu proprjetà immobli Validita' tal-Applikazzjoni Biex l-applikazzjoni tkun valida għandha:- fil-każ ta' persuna miżżewġa iżda separata, jew minn persuna li l-istat ċivili tagħha inbidel wara li tkun ikkuntrattat żwieġ, għandu ikollha mehmuża magħha kopja awtentika tal-kuntratt ta' separazzjoni jew tas-sentenza li tkun finali ta' Qorti kompetenti. Wara l-għeluq tal-applikazzjonjiet ma jiġi aċċetat l-ebda dokument u/jew informazzjoni addizzjonali li ma kienetx mehmuża mad-dokumenti u/jew informazzjoni mogħtija fl-applikazzjoni. Applikazzjonijiet li jinkludu informazzjoni falza jew inkorretta jistgħu jiġu skwalifikati fid-diskrezzjoni assoluta tal-Awtorità u dan f'kull waqt anke wara li jkun ingħata l-fond taħt dan l-avviż. L-Awtorità ikollha l-jedd li titlob ir-rexxissjoni u  teħid lura ta' kull benefiċċju mogħti jekk f'kull waqt jirriżulta li l-benefiċjarju ikun ikkwalifika għal benefiċċju minħabba informazzjoni li tirriżulta li hi falza /u / jew inkorretta. Dan isir wara li l-Awtorità tad-Djar tkun ivverifikat il-ġenwinità tal- każ. U dan b'riżerva għal kull azzjoni ta' danni u / jew azzjoni ta' natura kriminali spettanti lill-Awtorità. L-applikanti għandhom jagħtu il-kunsens tagħhom lill-Awtorità biex din tkun tista iġġib kull informazzjoni neċessarja mingħand terzi dwar kull tip ta' assi appartenenti lill-istess applikanti u dan a spejjeż tal-istess applikanti. Allokazzjoni tal-Fondi Kundizzjonijiet tal-akkwist taħt dan l-Avviż Il-kondizzjonijiet elenkati f'din l-iskema għandhom jiffurmaw parti integrali mill-kuntratt li l-Awtorità tagħmel mal-benefiċjarji. Fejn il-kondizzjonijiet ta' din l-iskema ikunu differenti jew jista ikollhom interpretazzjoni differenti mill-kondizzjonijiet indikati fil-kuntratt, għandha tapplika l-interpretazzjoni jew kondizzjoni l-aktar favorevoli għall-Awtorità jew dik magħżula mill-Awtorità. Fejn ikun hemm nuqqas ta' koerenza bejn it-test Malti u dak Ingliż għandu japplika it-test Malti. Fin-nuqqas ta' osservanza ta' xi waħda jew aktar mill-kundizzjonijiet elenkati f'dan l-avviż, il-benefiċjarji jkunu obbligati jħallsu lill-Awtorità tad-Djar penali ta € 23.29 fil-gimgħa jew parti minnha u dan mingħajr pregudizzju għal kull azzjoni oħra spettanti lill-Awtorità. Il-proprjetà trasferita mill-Awtorità lill-applikant taħt dan avviż hija soġġetta għal dawn il-kundizzjonijiet: Il-fond akkwistat mill-benefiċjarju għandu jintuża biss għall-skopijiet ta' residenza ordinarja mill-akkwirent jew aventi kawża tiegħu u għal ebda skop ieħor. Jekk l-applikant jakkwista wkoll garaxx, il-garaxx għandu jintuża biss sabiex fih il- benefiċjarju jew l-aventi kawża tiegħu jiggaraxxja vettura personali jew iżomm effetti personali. Kull użu kummerċjali tal- fond/garaxx in kwistjoni huwa projbit. Ikun hemm piena ta' € 400 għall-kull xahar jew parti minnu sakemm ma jitranġa l-ksur ta' l-użu. Il-benefiċjarju li jakkwista l-fond jobbliga ruħu illi: fi żmien sentejn mid-data li jingħata l-pussess tal-fond li ser jiġu allokati ġebel u saqaf jew semi-finished; fi żmien sitt xhur mid-data li jingħata l-pussess tal-fond li ser ikunu finished u fil-każ ta' għarajjes fi żmien sentejn; jibda jgħix fil-fond bħala residenza ordinarja u jibqa' jgħix fih għal mill-anqas għaxar snin minn meta jibda jokkupa l-fond, u fl-istess żmien ma jistax jiddisponi mill-fond inter vivos, kemm b'titolu reali kif ukoll b'titolu personali. Il-benefiċjarju jobbliga ruħu wkoll illi hu, jew l-aventi kawża tiegħu, sakemm ma jiddisponix mill-fond b'titolu reali, ma jistax jikri l-fond jew iħalli terzi persuni jokkupaw il-fond taħt kwalunkwe titolu anke jekk gratuwitu jew b'mera tolleranza. Però fil-każ ta' fondi f'ġebel u saqaf il-benefiċjarju jobbliga ruħu li jagħmel x-xogħlijiet neċessarji sabiex jevita ħsarat fil- fondi sottoposti u/jew sovraposti fi żmien tliet xhur mid-data tal-att tal-akkwist. Il-benefiċjarju li jkun ħa pussess tal-fond ikun responsabbli li jħallas il-ħsarat kawżati anke jekk ma jkunx għadu sar l-att ta' trasferiment. Fil-każ li l-benefiċjarju jonqos milli jidħol jabita u jibqa' jabita fil-fond mibjugħ lilu, l-Awtorità tad-Djar awtomatikament twaqqaf kull sussidju li jkun qed jiġi gawdut u l-benefiċjarju irid iħallas lura s-sussidju li jkun ingħata. Fil-każ ukoll li l-fond ma jibqax jintuża għal skop ta' residenza ordinarja tal-benefiċjarju, il-benefiċjarju jrid iħallas lura is-sussidju li jkun ingħata. Dan b' kull riserva għal kull azzjoni oħra spettanti lill-Awtorità. Il-prezz fis-suq miftuħ tal-fond huwa dak indikat fil-kolonna "G" f'każ ta' appartamenti u maisonettes (B1 u B2) fl-Iskeda 1, filwaqt illi l-prezz sussidjat li bih qed jinbiegħ il-fond u li għandu jitħallas mill-benefiċjarju huwa dak indikat fil-kolonna "H" f'każ ta' appartamenti u maisonettes (B1 u B2) tal-istess skeda. F'dawn il-każijiet l-Awtorità tad-Djar iżżomm favur tagħha ipoteka ġenerali, ipoteka primarja, ipoteka speċjali u dana sal-valur tas-sussidju li jkun gawda minnu l-benefiċjarju. Il-garaxxijiet qed jinbiegħu bil-prezz indikat fil-kolonna "J" u f'każ ta' appartamenti u maisonettes (B1 u B2) tal-istess skeda. Il-prezz tal-partijiet komuni kollha minbarra l-bejt li hu eskluż mill-bejgħ (f'każ ta' appartamenti) qiegħed hawn jiġi kopert bil-prezz fis-suq miftuħ kif speċifikat f'Skeda 1. Il-bejt u l-partijiet komuni jibqgħu l-proprjetà assoluta tal-Awtorità tad-Djar li tirriserva d-dritt li tibni sulari oħra u li tagħti dritt ta' użu lil terzi persuni tal-bejt u tal-partijiet komuni. Il-benefiċjarju ma jista' bl'ebda mod joġezzjona għal dan l-iżvilupp. Imma l-benefiċjarju jobbliga ruħu li kull sena jħallas sehmu għall- manutenzjoni u tiswija ta' dawn il-partijiet komuni skond kif spejgat fil-klawsola relevanti f'dan l-Avviż. Il-prezz għandu jitħallas kif sejjer jingħad: għaxra fil-mija (10%) tal-prezz sussidjat tiegħu fuq l-att tal-konvenju akkont tal-prezz. Dan l-ammont ma jiġix rifuż lill-benefiċjarju f'każ illi hu ma jersaqx għall-att tal-akkwist. Il-bilanċ jitħallas mal- att tal-akkwist (jew f'każ li l-art in kwistjoni tkun għada ma ġietx trasferita lill-Awtorità tad-Djar, l-ewwel isir konvenju u wara dak, minflok il-kuntratt finali, isir Att Notarili ta' Konvenju magħmul apposta f'dawn il-każijiet). Il-kuntratt finali f'każ fejn l-Awtorità tkun ġia sid tal-proprjetà għandu jsir mhux aktar tard minn sitt xhur mid-data tal-konvenju. Fil-każijiet fejn l-Awtorità ikun għad ma għandiex titolu fuq il-proprjetà allura l-ewwel għandu isir Att Notarili ta' Konvenju u dana mhux aktar tard minn sitt xhur mid-data tal-konvenju u f'dan ikun miftiehem li l-kuntratt finali għandu jsir fi żmien tlett xhur mid- data li fiha l-Awtorità tgħarraf bil-miktub lix-xerrej li l-att finali ikun jista jsir. Fil-każ li wara li jsir l-Konvenju jirriżulta li l-benefiċjarju ma jkunx konformi mal-kundizzjonijiet ta' dan l-Avviż u b'konsegwenza ta' dan ma jkunx intitolat għall-proprjetà allokata lilu, l-Awtorità tad-Djar tista tqis il-Konvenju jiġi bħala wieħed null u l-benefiċċjarju jingħata lura 70% biss tas-somma mħallsa minnu lill-Awtorità tad-Djar fuq il-konvenju. 30% tas-somma tinżamm mill-Awtorità tad-Djar bħala ħlas amministrattiv u biex tkopri spejjeż oħra inkuż danni relatati minħabba in-nuqqas tal-applikanti. Il-konvenju jsir fi żmien tlett xhur minn meta l-benefiċjarju jiġi infurmat illi ġie allokat lilu l-fond taħt dan l-avviż. F'każ illi l-applikant ma jersaqx għall-konvenju fid-data indikata lilu mill-Awtorità tad-Djar huwa jiddekadi ipso jure minn kull dritt li seta' kellu li jiġi allokat lilu l-fond, u l-Awtorità ikollha dritt talloka l-fond lil terzi. Il-benefiċjarju jobbliga ruħu illi f'każ illi jittrasferixxi l-fond lil terzi huwa jimponi l-istess obbligi lix-xerrej u jobbligah ukoll li jorbot lix-xerrejja sussegwenti bl-istess obbligi. F'kull trasferiment il-venditur għandu jsejjaħ lill-Awtorità fuq l-att ta' trasferiment sabiex jitħallas il-lawdemju mill-akkwirent, u dan taħt penali ta' €23.29 kull ġimgħa f'każ ta' nuqqas. Il- kondizzjonijiet taċ-ċens għandhom jibqgħu japplikaw għall-aventi kawża. Il-benefiċjarju għandu jiddikjara fil-konvenju u fl-att tal-akkwist illi hu jiggarantixxi illi l-informazzjoni mogħtija fl- applikazzjoni, fid-dikjarazzjoni u fid-dokumenti mogħtija lill-Awtorità hija korretta u vera. Il-konvenju jew l-att ta' akkwist jista jiġi xolt jekk jirriżulta li l-benefiċjarju ikun ta informazzjoni qarrieqa u / jew żbaljata sabiex ottjena il-kwalifiki neċessari. L-att tal-akkwist jiġi xolt ipso iure f'każ illi l-benefiċjarju u l-aventi kawża tiegħu jonqsu milli josservaw xi waħda mill-obbligazzjonijiet miftiehma fl-att tal-akkwist jew ikunu naqsu illi josservaw xi waħda mill-kundizzjonijiet ta' dan l- avviż, u f'dak il-każ l-benefiċjarju jew aventi kawża tiegħu, skond ma jkun il-każ, ma jkollhom ebda dritt għal kumpens ta' benefikati li jkunu għamlu fil-fond u jkollhom jirrifondu wkoll kull sussidju li jkunu ħadu taħt dan l-avviż jew b'mod ieħor in konnessjoni mal-fond in kwistjoni. Meta l-benefiċjarji huma aktar minn persuna waħda, il-benefiċjarji huma obbligati u responsabbli lejn l-Awtorità in solidum. L-Awtorità għandha jkolla l-jedd li tfittex anke wieħed biss mill-persuni għall-flus kollha. Dan ifisser li wara l- partijiet ikollhom jaġixxu kontra xulxien għas-sehem tagħhom. Kull benefiċjarju (ħlief fil-każ ta' koppja għarajjes u ta' applikanti li kienu jgħixu ma' terzi persuni) li fid-data tal- applikazzjoni tiegħu taħt dan l-avviż kien jokkupa fond:- fi żmien sentejn fil-każ tal-fondi li ser jiġu allokati ġebel u saqaf/semi finished; mid-data tal-allokazzjoni taħt dan l-avviż jagħti l-pussess vakant tal-fond li fih kienu jgħixu qabel lill-Awtorità tad-Djar jekk hemm ordni ta' rekwizizzjoni jew jekk huma proprjetà tal-Gvern jew mikrija mill-Gvern, jew jekk il-fondi huma tal- Awtorità tad-Djar, ta' Korpi Parastatali, tal-Joint Office jew ta' xi Awtorità oħra u dan sabiex il-fond jiġi użat skond il-policy tal-Awtorità tad-Djar, u huwa obbligat u jobbliga ruħu wkoll illi ma japplikax għad-dekontroll tal-fond minnu okkupat. F'każ illi xi benefiċjarju jonqos milli josserva dan l-obbligu l-att tal-allokazzjoni jiġi xolt ipso jure u l-benefiċjarju ma jkollu ebda dritt għal kumpens ta' benefikati li jkun għamel fil-fond u jkollu jirrifondi wkoll kull sussidju li jkun ħa taħt dan l-avviż jew mod ieħor in konnesjoni mal-fond in kwistjoni. 11(i) F'każ illi benefiċjarji jkunu jridu ibiegħu lill-terzi l-fond minnhom akkwistat taħt dan l-avviż, u ċioe' wara li jkunu għaddew għaxar snin mid-data minn meta jidħlu jokkupaw il-fond huma għandhom jinformaw lill-Awtorità b'dan mal-iffirmar tal-konvenju u jħallsu lill-Awtorità mad-data tat-trasferiment finali tal-fond in kwistjoni; is-somma ekwivalenti għad-differenza bejn il-prezz fis-suq miftuħ u l-prezz sussidjat kif jidher mill-Iskeda 1, ma' dan l-ammont jiġi kkalkulat iż-żieda fl-indiċi tal-għoli tal-ħajja matul il-perjodu bejn ix-xiri u l-bejgħ tal-fond lil terzi; u kull sussidju jew għotja mogħti mill-Awtorità tad-Djar; u l-ispejjeż mogħtija u/jew magħmula minnha. F'każ li l-benefiċċjarji jkunu jridu jbiegħu lill-terzi l-fond minnhom akkwistat, huma jistgħu jagħmlu dan biss wara li jkunu għaddew għaxar snin mid-data li fiha jidħlu jokkupaw il-fond. Hija fid-diskrezzjoni assoluta tal-Awtorità tad-Djar jekk għandux jingħata permess lill-benefiċjarji biex jiddisponu mill-proprjetà tagħhom qabel l-għeluq ta' għaxar snin. F'każ li l-applikanti jkunu jridu jbiegħu l-fond lill-terzi qabel l-għeluq tal-għaxar snin huma għandhom jibgħatu ittra lill-Bord tal-Appelli biex jiġi studjat il-każ tagħhom. Il-Bord jista' jilqa' tali talba jekk ikun hemm raġunijiet umanitarji li jqis bħala serji. F'kull każ l-Awtorità trid titħallas lura l-ammont kif fuq ingħad u għandha d-dritt ukoll timponi kundizzjonijiet addizjonali. 11(ii) F'każ ta' għarajjes applikanti li jħassru l-għerusija tagħhom:- L-Awtorità tad-Djar tobbliga lill-benefiċjarji li jirritornaw lura l-fond mibjugħ lilhom lill-Awtorità u tiġi rifuża lura s-somma mħallsa għall-akkwist tal-immobbli . F'kull każ fejn l-Awtorità takkwista lura il-fond bil-prezz indikat f'dan l-avviż, ebda interessi ma għandhom jiżdiedu ma' tali prezz. Inoltre l-applikanti jkollhom jħallsu lill-Awtorità tad-Djar kull sussidju u/jew għotja mogħtija taħt xi skema tal-Awtorità tad-Djar. L-Awtorità tad-Djar tista' fid-diskrezzjoni assoluta tagħha tħallas lill- benefiċjarji l-valur ta' xogħol ta' miljorament li l-perit tal-Awtorità jiċċertifika li kienu meħtieġa li jsiru. L-ammont imħallas jiġi valutat u deċiż mill-Awtorità tad-Djar. L-Awtorità tad-Djar bl-ebda mod ma hi obbligata li tħallas għal dawn il-miljoramenti li jsiru a riskju esklussiv tal-għarajjes. L-Awtorità jkollha l-jedd li tieħu kull deċiżjoni oħra li fid-diskrezzjoni tagħha tqis xierqa. Għajnuna li tista' tingħata lil min jakkwista fond Applikanti illi jibbenefikaw taħt dan l-avviż u jiġu allokati fond jistgħu jikkwalifikaw għal:- sussidju fuq il-prezz skond il kundizzjonijiet fi Skeda 1; għajnuna biex jirrendu l-fond aċċessibbli għall-persuni b'diżabilità skond Skeda 3; Assoċjazzjoni ta' Residenti Applikanti li jingħataw appartament taħt dan l-Avviż ikollhom l-obbligu li jsiru membri tal-Assoċjazzjoni ta' Residenti bl- għanijiet u bl-obbligazzjonijiet msemmija fi Skeda 4. Dana, però sakemm ma jkunux in konflitt mal-provedimenti tal-liġi li tirregola il-Kondominji (Att Numru 29 tas-sena 1997). Jiġi emfasiżżat illi kull kwistjoni bejn ir-residenti u / jew bejn ir-residenti u l-assoċjazzjoni tal-blokka ta' appartamenti kemm jekk tirrigwarda il-partijiet komuni, kemm jekk tirrigwarda id-drittijiet u obbligi tar-residenti vis-a-vis xulxin, kif ukoll kull kwistjoni oħra għandha tiġi risolta skond il-liġi ċivili mingħajr l-intervent tal-Awtorità tad-Djar li ma għandha ebda obbligu fir-rigward tal-osservanza tal-obbligi ċivili li għandhom ir-residenti lejn l-assoċjazzjoni u / jew lejn xulxin. Għal dan il-għan huwa essenzjali l-parteċipazzjoni tar-residenti fl-Assocjazzjoni. Hija fid-diskrezzjoni assoluta tal-Awtorità tad-Djar id-deċiżjoni jekk l-Awtorità tipproċedix kontra benefiċjarji li jkunu qegħdin jikrsu obbligi imposti fuqhom. Din id-diskrezzjoni hija illimitata u mhijiex sindakabbli però tista ukoll tiddependi fuq ir- riżorsi umani rikjesti sabiex l-Awtorità tħares l-osservanza ġenerali ta' obbligi simili għal dawk li jkunu allegatament qed jiġu miksura. Lista tal-applikanti kollha titwaħħal fuq il-Bord tal-Avviżi tal-Awtorità tad-Djar, fl-Uffiċċju tal-Awtorità tad-Djar, 22, Triq Pietro Floriani, L-Imqabba u jekk ikun hemm applikanti li joqogħdu Għawdex, fuq il-Bord ta' Avviżi, fl-Uffiċċju tal-Awtorità tad-Djar, f'25 Triq Enrico Mizzi, St Peter's, Ħaż-Żabbar, Għawdex. Applikanti li isimhom ma jidhirx f'din il-lista għandhom jinfurmaw b'dan bil-miktub, fuq formoli preskritti liċ-CEO/Chairman tal-Bord tal-Awtorità tad-Djar. Dawn il-formoli ta' oġġezzjoni għandhom jiġu indirizzati lic-CEO/Chairman tal-Awtorità tad-Djar u jiġu mogħtija lil xi persuna minnu nkarigat għal dan il-għan sa mhux aktar tard minn sebat (7) ijiem tax-xogħol mid-data tal-pubblikazzjoni tal-lista imsemmija. Hekk kif jitlesta x-xogħol ta' pproċessar neċessarju, lista ta' applikazzjonijiet validi u invalidi tiġi murija fuq il-Bord tal-Avviżi tal-Awtorità tad-Djar. Persuni nteressati jkollhom id-dritt joġġezzjonaw bil-miktub fuq il-formola li tinkiseb mill-Awtorità tad-Djar, għal xi deċiżjoni murija f'din il-lista. Applikanti Għawdxin jistgħu jaraw il-lista tal-applikazzjonijiet fil-fergħa tal-Awtorità tad-Djar fi 25 Triq Enrico Mizzi Victoria Għawdex. Kull oġġezzjoni f'dan ir-rigward għandha tkun magħmula bil-miktub u tigi indirizzata lic-CEO/Chairman tal-Awtorità tad-Djar jew lil persuni minnu delegati għal dan il-għan sa mhux aktar tard minn sebat (7) ijiem tax-xogħol mid-data tal-pubblikazzjoni tal-lista msemmija. Ma' din l-oġġezzjoni għandu jitħallas Bill Payable ta' € 23.29 indirizzat lic-CEO/Chairman tal-Awtorità tad-Djar, bħala spejjez amministrattivi. Mingħajr dan il-ħlas l-oġġezzjoni ma' tiġix ikkunsidrata. Dan l-ammont jiġi rifuż biss jekk u meta l-Bord tal-Appelli tal-Awtorità tad-Djar jistudja u biss jekk jaċċetta l-oġġezzjoni magħmula mill-applikanti. L-Awtorità tad-Djar iżżomm listi ta' ismijiet ta' applikanti (Listi ta' Riserva) għall-istess fondi u garaxxijiet sabiex dawk il-fondi u garaxxijiet li jiġu rifjutati mill-ewwel applikanti li jintagħżlu jiġu offruti lil dawn l-applikanti ta' Riserva. Dawn il-Listi ta' Riserva jkunu mibnija fuq ordni ta' mertu (order of merit) skond il-punti li jkunu ġabu l-applikanti fil-Klawsola relattiva u jibqgħu validi sa żmien tlett (3) xhur mid-data tal-pubblikazzjoni tagħhom – iżda dan il-perjodu jista' jinbidel fid-diskrezzjoni tal-Awtorità. Persuni li isimhom jidher f'dawn il-Listi ta' Riserva jkunu ntitolati li japplikaw għal kwalunkwe Avviż ieħor maħruġ mill-Awtorità tad-Djar però, f'każ li jibbenefikaw minn xi applikazzjoni oħra, isimhom jitħassar awtomatikament minn fuq dawn il-Listi ta' Riserva. L-Awtorità però iżżomm il-jedd li fondi li ma jiġux aċċettati mill-applikanti originali li jkunu kkwalifikaw jiġu miżmuma mill-Awtorità sabiex tagħmel bihom kif meħtieg minnha u kif jidhrilha xieraq. F'każ li applikanti taħt l-istess kategorija jġibu l-istess ammont ta' punteġġ, l-Awtorità tad-Djar iżżomm id-dritt li ittella polza fil-pubbliku biex jiġi stabbilit l-ordni ta' mertu ta' dawn l-istess applikanti li ġabu l-istess punteġġ. Oġġezzjonijiet Formoli ta' oġġezzjoni jistgħu jinkisbu mill-Awtorità tad-Djar. Dawn jiġu milqugħa fil-perjodu indikat u l-ebda oġezzjoni ma tiġi milqugħa wara l-perjodu stabbilit. Pjanti tal-Fondi u Formoli t'Applikazzjonijiet Il-pjanti tal-fondi u l-formoli tal-applikazzjonijiet ser ikunu għall-bejgħ bejn it-Tnejn 1 ta' Diċembru u l-Ġimgħa 19 ta' Diċembru mit-8.00 a.m. sal-12.00 p.m, iż-żewġ dati inklużi. Ser ikun hemm rappreżentanti tal-Awtorità tad-Djar sabiex jassistu lill-applikanti fl-applikazzjoni tagħhom għax-xiri ta' proprjetà. L-Awtorità tad-Djar ser tibda tilqa l-applikazzjonijiet minn nhar it-Tnejn 5 Jannar sal-Gimgħa 16 ta' Jannar 2009 mit-8.00 a.m. sal-12.00 p.m. Definizzjonijiet il-kelma "applikant" tfisser kull min japplika għal fond taħt l-avviż u f'każ ta' miżżewġin mhux separati u għarajjes, tfisser iż-żewġ miżżewġin flimkien u ż-żewġ għarajjes flimkien; il-kliem "bank" u "istituzzjoni finanzjarja" għandhom l-istess tifsira li tingħatalhom fl-Att dwar il-Kummerċ Bankarju (Att numru XV tal-1994); (esklużi ċ-Children's allowance) fl-intier tagħhom għas-sena bażi preċedenti. Meta l-applikazzjoni ssir minn żewġ applikanti, jiġi kkunsidrat id-dħul gross minn impjieg taż-żewġ applikanti. Iżda meta wieħed mill- applikanti ma jkunx ħadem is-sena bazi kollha u jkun jaħdem bi qliegħ fid-data tal-applikazzjoni, d-dħul tal- applikant għandu jitqies illi huwa dak li kien ikun kieku l-applikant ħadem is-sena kollha (projected income assessment). id-dħul tal-applikant għas-sena bażi kalendarja minn kapital imħaddem, bħal depożiti f'banek, shares, stocks, self, kirjiet, investimenti f'intrapriżi kummerċjali, investimenti oħra, fil-proprjetà inkluż qliegħ kapitali (capital gains). għall-iskop ta' dan l-avviż id-dħul annwu aggregat totali tas-sena tal-applikant għandu jkun dak id-dħul tal-applikant/i determinat fis-sub-klawsoli ta' din il-klawsola. Iżda l-Awtorità tad-Djar ma tkunx marbuta li taċċetta dikjarazzjonijiet, dokumenti jew informazzjoni oħra mogħtija lilha mill-applikant jew benefiċjarji taħt dan l-avviż, jekk l-Awtorità tad-Djar tikkunsidra b'mod raġjonevoli illi tali dikjarazzjonijiet, dokumenti jew informazzjoni bħala m' humiex korretti jew veri. mid-dħul gross annwali jitnaqqas kull ammont li persuna separata tħallas lill-parti l-oħra bħala manteniment. Dan l-ammont jitnaqqas wara li jiġi provdut dokument, iffirmat mill-avukati taż-żewġ partijiet b'dikjarazzjoni li, l-ammont uffiċjali kif inhu dikjarat fil-kuntratt tas-separazzjoni qiegħed fil-fatt jitħallas. Ic-CEO/Chairman tal-Awtorità jista' jirrifjuta bħala inaċċettabbli, dikjarazzjoni tad-dħul tal-applikanti jekk fid- diskrezzjoni assoluta tagħha l-Awtorità jidhrilha illi din mhux korretta jew vera. F'dan il-każ l-Awtorità għandha tirreferi l-każ lill-Bord tal-Appell tal-Awtorità tad-Djar maħtur mill-Bord tal-Awtorità tad-Djar, sabiex dan jistabbilixxi d-dħul tal-applikanti/ benefiċjarji. Id-deċiżjoni tal-Bord tal-Appelli tkun finali u torbot kemm lill-Awtorità kif ukoll lill-applikanti/benefiċjarji. L-applikanti/benefiċjarji milquta għandhom id-dritt jagħmlu r-rappreżentazzjonijiet tagħhom quddiem il-Bord tal-Appell. il-kliem "ħin tax-xogħol" ifissru mit-8.00 a.m. sal-12.00 p.m ta' kull jum tax-xogħol; il-kliem "att tal-akkwist" ifissru l-att notarili li bih l-Awtorità titrasferixxi lill-benefiċjarju il-fond taħt dan l-avviż, jew f'każ illi l-Awtorità ma tkunx akkwistat l-art li fuqha hu mibni il-fond, l-att notarili li bih il-benefiċjarji jingħata pussess tal-fond wara li jkun tħallas il-prezz kollu skond dan l-avviż; Tagħrif Addizzjonali L-Awtorità tad-Djar tixtieq tavża li dawn il-kundizzjonijiet huma fid-diskrezzjoni assoluta tal-Awtorità tad-Djar u japplikaw biss għal din il-ħarġa. L-Awtorità tad-Djar ma tintrabatx li żżomm kondizzjonijiet simili għall-ħarġa oħra ta' fondi għall- bejgħ fil-futur. L-Awtorità iżżomm id-dritt li tagħmel kwalunkwe emenda neċessarja għal din l-iskema billi tippubblika dawn l-emendi fil-Gazzetta tal-Gvern. L-Awtorità tad-Djar tista fejn tħoss xieraq tordna li kull emenda magħmula tiġi applikata anke b'mod retroattiv. F'każ simili persuna li tkun ikkwalifikat taħt l-iskema qabel ma saret l-emenda tista tiġi skwalifikata b' effett tal-emenda magħmula, u dan mingħajr ebda obbligi tal-Awtorità. Perjodu ta' Applikazzjonijiet L-Applikazzjonijiet jistgħu:- jinġabru mill-Awtorità tad-Djar 22, Triq Pietro Floriani, L-Imqabba jew 25, Triq Enrico Mizzi, Ta' Sannat Għawdex waqt il-ħin tax-xogħol bejn it-Tnejn 1 ta' Diċembru u l-Ġimgħa 19 ta' Diċembru2008, iż-żewġ dati inklużi. jiġu ritornati fl-istess post kif ġej:- Il-Ġimgħa 9 u t-Tnejn 12 ta' Jannar, 2009 T,U,V,W,X,Y,Z Mit-Tlieta 13 ta' Jannar sal-Ġimgħa 16 ta' Jannar 2009 jintlaqgħu applikazzjonijiet li ma jkunux ġew milqugħa fil- ġranet stipulati minħabba xi raġuni jew oħra. Appartamenti, Maisonettes u Garaxxijiet (fejn applikabbli) Maħruġa għall-Bejgħ mill-Awtorità tad-Djar * Kull min jikkwalifika biex jixtri maisonette jew appartament li għandu garaxx abbinat miegħu, jingħata l-għażla jekk jixtrix dan il-garaxx jew le. Tifsir ta' ittri u ta' kliem imqassra tal-kolonna 'Kategorija' ta' B1 u B2 - Applikant miżżewweġ u martu li jkunu għalqu l-21 sena sad-data tal-pubblikazzjoni ta' dan l-avviż u wliedhom (jekk ikollhom) li m'humiex miżżewġin u jgħixu fl-istess fond miegħu; Applikanti separati li jkunu għalqu l-21 sena sad-data tal-pubblikazzjoni ta' dan l-avviż u wliedu li mhumiex miżżewġin u li joqogħdu fl-istess fond miegħu; Ġenitur wieħed li jkun għalaq l-21 sena sad-data tal-pubblikazzjoni ta' dan l-avviż u wliedu li mhumiex miżżewġin u li joqogħdu fl-istess fond miegħu; Persuna b'diżabilità 'l fuq minn 18-il sena li tista' tkun miżżewġa, ġenitur wieħed jew separata bi tfal jgħixu magħha; - Applikant għarus u l-għarusa tiegħu - it-tnejn ikunu għalqu l-21 sena sad-data tal-pubblikazzjoni ta' dan l- avviż; Applikant għarus u l-għarusa tiegħu li xi wieħed minnhom jew it-tnejn ikollu/ikollhom xi diżabilità u li t-tnejn ikunu għalqu t-18-il sena sad-data tal-pubblikazzjoni ta' dan l-avviż; Applikant għarus/għarusa jkun għalaq/għalqet it-18-il sena sad-data tal-pubblikazzjoni ta' dan l-avviż li jkunu għexu xi żmien u ħarġu minn xi istituzzjoni jew djar tat-tfal sabiex jgħixu ħajja indipendenti jew li għal xi żmien kienu fostered; - Applikant ġuvni jew xebba, separat/a jew romol li jkun għalaq/għalqet it-28 sena sad-data tal-pubblikazzjoni ta' dan l-avviż mingħajr tfal jgħixu miegħu/ magħha; Applikant ġuvni jew xebba li jkun għalaq/għalqet it-18-il sena sad-data tal-pubblikazzjoni ta' dan l-avviż u li jkunu għexu xi żmien u ħarġu minn xi istituzzjoni jew djar tat-tfal sabiex jgħixu ħajja indipendenti jew li għal xi żmien kienu fostered; Applikant ġuvni jew xebba u separat/a li jkollu/ikollha xi diżabilità u li ikun/tkun għalaq/għalqet t-18-il sena sad-data tal-pubblikazzjoni ta' dan l-avviż; C1. - Applikanti 'l fuq minn 21 sena li huma separati u li għandhom it-tfal iżda ma għandhomx il-kustodja tagħhom imma li tali tfal jgħaddu xi ġranet tal-ġimgħa jgħixu magħhom; Applikanti separati, li jkun għalaq/għalqet it-18-il sena sad-data tal-pubblikazzjoni ta' dan l-avviż u li jkunu għexu għal xi zmien u ħarġu minn xi istituzzjoni jew djar tat-tfal sabiex jgħixu ħajja indipendenti jew li għal xi żmien kienu fostered, li għandhom it-tfal iżda ma għandhomx il-kustodja tagħhom imma li tali tfal jgħaddu xi ġranet tal-ġimgħa jgħixu magħhom; Applikanti separati li jkollu/ikollha xi diżabilità u li ikun/tkun għalaq/għalqet t-18-il sena sad-data tal- pubblikazzjoni ta' dan l-avviż u li għandhom it-tfal, iżda ma għandhomx il-kustodja tagħhom imma li tali tfal jgħaddu xi ġranet tal-ġimgħa jgħixu magħhom u B1 Prezzijiet tal-Appartamenti Riservati għall-Kategorija A B1 Prezzijiet tal-Appartamenti Riservati għall-Kategorija B B1 Prezzijiet tal-Appartamenti Riservati għall-Kategorija C/C1 Allokazzjoni bis-sistema tal-punti Applikazzjoni ta' qabel: Punti Jekk applikant kien applika bla suċċess mingħand l-Awtorità għall-allokazzjoni ta' fond u din l- applikazzjoni kienet valida, jingħataw 5 Però, jekk l-applikant ġie offrut l-allokazzjoni ta' fond indikat fil-formola tal-applikazzjoni anke jekk mhux bħala l-ewwel għażla tiegħu, u dan ġie rifjutat mill-applikant, ma jingħatax punti għal dik l-applikazzjoni. Oltre dan, ma jingħatawx punti għal xi applikazzjoni valida li seta' kellu l-applikant qabel dik rifjutata minnu. 1(a) Għal kull wild li ma jkunx miżżewweġ li fid-data meta ġie ppubblikat dan l-avviż kien qed jgħix mal-applikant jingħataw F'kategorija "A" Skeda 1, ulied l-applikant li fid-data tal-ewwel pubblikazzjoni ta' dan l-Avviż ma jkunux miżżewġin, imma għal xi raġuni serja ħafna, ma jkunux joqgħodu mal-applikant, jistgħu jiġu kkunsidrati għal skopijiet ta' punti taħt il-kundizzjonijiet li ġejjin:- Każi bħal dawn għandhom ikunu sostanzjati b'dawk id-dokumenti kollha, kunfidenzjali u mhumiex, li l-Awtorità tad-Djar jidrilha li jkunu neċċessarji, inklużi dokumenti tal- Pulizija, tad-Dipartiment tal-Familja u Assistenza Soċjali, Awtoritajiet tal-Psychiatric Unit tal-Isptar Monte Carmeli u/jew tal-Isptar Mater Dei, ta' periti, eċċ. Spejjeż li jistgħu jsiru għall-ġbir ta' xi dokumenti skond (i) hawn fuq ikunu a karigu tal-applikant. Għal skopijiet ta' punti f'dan l-Avviż, l-ulied in kwistjoni jiġu kkunsidrati li qed jgħixu mal-applikant, bil-kundizzjoni li l-applikant jintrabat, bil-miktub quddiem ix-xhieda, li, jekk jingħata fond mill-Awtorità tad-Djar taħt dan l-Avviż, fi żmien ta' mhux aktar minn xahrejn mid-data tal-okkupazjoni tal-fond, dawn l-ulied kollha jiġu meħuda minn fejn qed jgħixu bħalissa u jmorru jgħixu miegħu, a spejjeż tiegħu. Jekk l-applikant jiddikjara li joqgħod ma' terzi persuni, ma jkunx l-inkwilin rikkonoxxut jew il-propretarju u ma jkollux titolu, u jkun ilhu f'din is-sitwazzjoni għal mill-inqas sena mid-data ta' dan l-avviż jingħata: 10 Inoltre jekk l-applikant deher li joqgħod ma' dawn it-terzi persuni fil-Ħarġiet tar-Reġistru (j) Jekk l-applikant joqgħod ġo fond mikri u hu l-kerrej konoxxut jingħata punti skond il-valur tal-kera wara verifikazzjoni ta' riċevuti tal-kera jew kuntratt ta' kera. Punti jingħataw fuq l-ammont annwali ta' kera imħallsa mill-applikant skond kif ġej:- Minn € 1401 il-fuq 40 Għall-applikant innifsu u/jew għal martu u/jew uliedu mhux miżżewġin, li jgħixu fl-istess dar miegħu u li, skond ir-Reġistru Elettorali ilhom jagħmlu dan ta' lanqas minn Ottubru 2005, li jkun persuna b'diżabilità kemm fiżika, intelletwali, jew li jsofri/sofra minn mard kroniku mentali, jew li skond ċertifikat ta' speċjalista mediku, għandhu marda li ser tirrendih b'diżabilità u/jew invalidu fi żmien ħames snin mid- 20 data tal-ewwel pubblikazzjoni ta' dan l-Avviż, jingħataw għal kull applikant/uliedu b'diżabilità: Iżda dawk il-persuni li isimhom ma jidhirx fir-Reġistru Elettorali għax mhumiex intitolati għall-vot jiġu kkunsidrati. Applikant ġenitur wieħed li jkollu l-każ tiegħu dokumentat tajjeb għal tul ta' żmien mad-Dipartiment tal- Familja u Assistenza Soċjali u/jew mill-Psychiatric Unit tal-Isptar Monte Carmeli / Mater Dei / Aġenzija Appoġġ u jġib dokument u jagħti l-kunsens tiegħu sabiex id-Dipartiment imsemmi joħroġ id-dokumenti kunfidenzjali oħra neċessarji lill-Awtorità tad-Djar, jista' jingħata: 20 Każi bħal dawn għandhom ikunu sostanzjati b'sentenza finali tal-Qorti li tkun saret res judicata u li turi li fil-fatt tkun seħħet vjolenza domestika. Eta' tal-għarajjes Punti Għal kull sena 'l fuq minn wieħed u għoxrin sena li jkollhom l-għarus u l-għarusa sad-data meta ġie 5 Applikazzjoni ta' qabel: Jekk applikant kien applika bla suċċess mingħand l-Awtorità għall-allokazzjoni ta' fond u din l- applikazzjoni kienet valida, jingħataw: Però, jekk l-applikant ġie offrut l-allokazzjoni ta' fond indikat fil-formola tal-applikazzjoni anke jekk mhux bħala l-ewwel għażla tiegħu, u dan ġie rifjutat mill-applikant, ma jingħatax punti għal dik l- applikazzjoni. Oltre dan, ma jingħatawx punti għal xi applikazzjoni valida li setgħa kellu l-applikant qabel dik rifjutata minnu. jew li skond ċertifikat ta' speċjalista mediku, għandu marda li ser tirrendih b'diżabilità u/jew invalidu 20 fi żmien ħames snin mid-data tal-ewwel pubblikazzjoni ta' dan l-Avviż, jingħata għal kull applikant Applikanti li jkunu għalqu t-18-il sena sad-data tal-pubblikazzjoni ta' dan l-avviż u li jkollhom dokumenti uffiċċjali li juru li jkunu ħarġu minn xi istituzzjoni residenzjali approvata mill-Awtorità tad-Djar sabiex jgħixu ħajja indipendenti jew li għal xi żmien kienu fostered jingħataw:- 30 Każi bħal dawn għandhom ikunu sostanzjati b'sentenza finali tal-Qorti li tkun saret res judicata u li turi li fil-fatt tkun seħħet vjolenza domestika. Applikazzjoni ta' qabel: Punti Jekk applikant kien applika bla suċċess mingħand l-Awtorità għall-allokazzjoni ta' fond u din l- applikazzjoni kienet valida, jingħataw: Però, jekk l-applikant ġie offrut l-allokazzjoni ta' fond indikat fil-formola tal-applikazzjoni anke jekk mhux bħala l-ewwel għażla tiegħu, u dan ġie rifjutat mill-applikant, ma jingħatax punti għal dik l- applikazzjoni. Oltre dan, ma jingħatawx punti għal xi applikazzjoni valida li seta' kellu l-applikant qabel dik rifjutata minnu. L-eta' ta' persuni single sad-data meta ġie ppubblikat dan l-avviż jiġu ikkalkulati kif ġej :- Akkommodazzjoni Preżenti Il-post għandu periklu strutturali fil-maġġor parti tiegħu :- (Biex post jiġi dikjarat perikoluż, il-periklu jrid ikun ta' natura strutturali estensiva f'tali mod li jirrendi l-post mhux abitabbli fil-maġġor parti tiegħu. Minkejja li Claim ta' din ix-xorta għandha tiġi sostanzjata minn ċertifikat ta' perit mhux maħruġ aktar minn tliet (3) xhur qabel 60 id-data tal-ewwel pubblikazzjoni ta' dan l-avviż, l-Awtorità tad-Djar iżżomm id-dritt li tin- vestiga l-post in kwistjoni. F'każ ta' hekk, id-deċiżjoni tal-Awtorità tad-Djar tkun finali). Il-post għandu bżonn tiswijiet strutturali sostanzjali : 20 (Claim ta' din ix-xorta għandha tiġi sostanzjata minn ċertifikat ta' perit maħruġ mhux aktar minn tliet (3) xhur qabel id-data tal-ewwel pubblikazzjoni ta' dan l-avviż. Minkejja dan, l-Awtorità tad-Djar iżżomm id-dritt li tinvestiga l-claim u f'dan il-każ, id-deċiżjoni tal-Aw- torità tad-Djar tkun finali). Jekk il-fond fejn jabita l-applikant mhux adekwat għall-akkomodazzjoni residenzjali tal- applikant/i u l-familja tiegħu / tagħhom u din fid-diskrezzjoni assoluta u finali tal-Awtorità tad-Djar: Jekk il-fond fejn jabita l-applikant mhux adekwat għall-akkomodazzjoni residenzjali minħabba disabilità tal-applikant/i u l-familja tiegħu/tagħhom u din fid-diskrezzjoni assoluta u finali tal-Awtorità tad-Djar Jekk l-applikant joqgħod ġo fond mikri u hu l-kerrej konoxxut jingħata punti skond il-valur tal-kera wara verifikazzjoni ta' riċevuti tal-kera jew kuntratt ta' kera. Punti jingħataw fuq l-ammont annwali ta' kera imħallsa mill-applikant skond kif ġej:- Minn € 1401 il-fuq 40 mentali, jew li skond ċertifikat ta' speċjalista mediku, għandu marda li ser tirrendih b'diżabilità u/jew invalidu fi żmien ħames snin mid-data tal-ewwel pubblikazzjoni ta' dan l-Avviż, jingħata Applikanti li jkunu għalqu it-18-il-sena sad-data tal-pubblikazzjoni ta' dan l-avviż u li jkollhom dokumenti uffiċċjali li juru li jkunu ħarġu minn xi istituzzjoni residenzjali approvata mill-Awtorità tad-Djar sabiex 30 jgħixu ħajja indipendenti jew li għal xi żmien kienu fostered jingħataw:- Każi bħal dawn għandhom ikunu sostanzjati b'sentenza finali tal-Qorti li tkun saret res judicata u li turi li fil-fatt tkun seħħet vjolenza domestika. Għajnuna biex tgħin lill-benefiċjarju jirrendi l-fond aċċessibbli għall-persuni b'diżabilità Jekk fid-data tal-ewwel pubblikazzjoni ta' dan l-avviż l-applikant jew dixxendenti tiegħu fil-linja diretta jkunu kwalifikati bħala persuna b'diżabilità kemm fiżika, intelletwali kif ukoll persuna li ssofri jew sofriet minn mard kroniku mentali, l- benefiċjarju jkun intitolat għal għotja sa €1,863 jew f'każ ta' stairlift sa €5,124 skond kif ipprovdut aktar l-isfel sabiex jingħata għajnuna biex jagħmel il-fond jew partijiet minnu aċċessibbli għal dik il-persuna li tbati minn diżabilità. Din l-għotja titħallas wara li ssir applikazzjoni għaliha u f'kull każ wara li jiġi pprezentati r-riċevuti u skond regolamenti li l-Awtorità tista' tagħmel minn żmien għal żmien. L-Awtorità tista' tagħti għajnuna finanzjarja f'forma ta' għotja ta' flus għal xogħlijiet ta' titjib elenkati f' Klawsola 3 ta' din l-iskeda lill-benefiċjarji jekk fid-data tal-applikazzjoni applikant jew dixxendenti tiegħu fil-linja diretta jkunu persuna li tikkwalifika bħala persuna b'diżabilità skond din l-iskeda u dan sabiex l-applikant jingħata għajnuna biex jagħmel il-fond jew partijiet minnu aċċessibbli għal dik il-persuna li jkollha diżabilità. Din l-għotja titħallas wara li ssir applikazzjoni għaliha u f'kull każ wara li jiġu ppreżentati r-riċevuti u skond regolamenti li l-Awtorità tista' tagħmel minn żmien għal żmien. Għall-iskop ta' dina l-iskeda il-kliem "persuna b'diżabilità" jirreferu biss għal: persuni oħra illi fid-diskrezzjoni assoluta u finali tal-Awtorità jiġu kkunsidrati bħala persuni illi minħabba d-diżabilità permanenti li għandhom ikun jenħtiġilhom dawk il-ħwejjeġ li għalihom tista' tingħata l-għotja taħt din l-iskeda sabiex il-fond tal-applikant ikun adekwat għalihom. Hawn taħt tidher lista ta' ħwejjeġ, li meta huma meħtieġa għal persuna b'diżabilità, jikkwalifikaw għas-sussidju fuq imsemmi: Aċċess għall-kmamar : Twessiegħ jew tqegħid mill-ġdid ta' bibien biex jippermettu l-imanuvrar ta' wheelchair Strixxa biex tipproteġi il-kument tal-bibien. Alterazzjoni fit-twieqi biex dawk fil-wheelchair ikunu jistgħu jħarsu 'l barra. Twieqi akbar għal min għandu vista difettuża. Turġien u ċirkolazzjoni vertikali żieda ta' poġġaman ieħor fit-taraġ 'Stairlift' installat fit-taraġ għall-uzu bil-qegħda, jew bi pjattaforma għall-'wheelchair' (f'dan il-każ is- sussidju jista jiżdied sa massimu ta' €5,124) Doċċa b'żieda għall-banju Twaħħil ta' 'rails' mal-ħitan ħdejn il-banju jew id-W.C. (a) L-applikazzjoni ikunu eżaminati u mgħoddija għall-approvazzjoni lic-CEO/Chairman tal-Awtorità minn kummissjoni magħmula minn rappresentanti tal-Awtorità, tad-Dipartiment tas-Saħħa, tad-Dipartiment għall- Kura tal-Anzjani, tad-Dipartiment tas-Sigurta' Soċjali u biex jaġixxi bħala CEO/Chairman rappreżentant tal-Awtorità tad-Djar. Din il-kummissjoni jew ir-rappreżentant tagħha jkollha d-dritt li tispezzjona l-fond tal-applikant u li titlob għal kull kjarifikazzjoni li jidrilha. (b) L-għotja tingħata lill-applikant li jikkwalifika wara spezzjoni u wara ċertifikati maħruġa minn uffiċċjal/i tal- Awtorità li x-xogħlijiet ġew magħmula kif indikat fl-iskeda. Il-ħlas jista' jsir direttament lil min ikun forna s-servizz u/jew ħwejjeġ, skond kif jidrilha xieraq l-Awtorità. Spejjeż professjonali kollha f'dan ir-rigward jitħallsu mill-Awtorità. Ix-xogħlijiet iridu jitlestew fi żmien erba' xhur mill-avviż tal-approvazzjoni. Jiġu kkunsidrati biss l-applikazzjonijiet sottomessi fuq il-formula apposta miksuba mill-Awtorità. Persuni li diġa jkunu bbenefikaw taħt l-iskema ta' 'Xogħlijiet ta' Titjib f'Residenzi Okkupati Minn Persuni b'Diżabilità (SHD 13) pubblikata fil-Gazzetta tal-Gvern tas-16 ta' Frar, 1988 u/jew Skema Wieħed pubblikata fil-Gazzetta tal- Gvern tat-30 ta' Jannar 1998 u/jew Skema Sebgħa pubblikata fil-Gazzetta tal-Gvern tat-8 ta' Ottubru 1999 jistgħu jerġgħu japplikaw taħt din l-iskeda basta li l-benefiċċji kollha li tgawdew minnhom taħt l-iskemi ta' qabel ikunu mnaqqsa mill-pagamenti magħmula taħt din l-iskeda. L-applikazzjoni trid tkun mimlija kif mitlub u l-applikant għandu jagħti d-dettalji kollha, l-indirizz, dettalji tal- membru tal-familja li hu persuna b'diżabilità, ċertifikat tat-tabib, in-natura tad-dizabilità, kif ukoll deskrizzjoni tax-xogħlijiet u stima meħtieġa Is-Swatar, Birkirkara, Is-Swatar, Birkirkara u Kundizzjonijiet L-appartament/maisonettes taħt dan l-avviż qed jinħarġu fi stat kif jidher fit-tabella t'hawn taħt :- Peress li uħud mill-fondi maħruġa taħt dan l-avviż jinsabu fil-fażi ta' kostruzzjoni, l-Awtorità tad-Djar tista' tagħti biss indikazzjoni tad-data ta' tlestija, imma bl-ebda mod ma qegħda tintrabat b'data fissa ta' tlestija ta' dawn il-fondi. Dan minħabba li, għalkemm il-progress ta' kostruzzjoni bħalissa miexi skond il-programm, jistgħu jinqalgħu fatturi kemm tekniċi, amministrattivi jew legali li fuqhom l-Awtorità tad-Djar m'għandhiex kontroll u għaldaqstant jistgħu jwasslu għal dewmien. Għalhekk, dawn il-fondi qegħdin jiġu offruti għall-bejgħ suġġett għal dan li ġej:- li l-kuntratturi magħżulin biex jibnu dawn il-fondi jgħaddu l-fondi kompluti għas-sodisfazzjon tal-Awtorità tad-Djar fiż-żmien stipulat; li ma jinqalgħux ebda problemi legali jew tekniċi waqt il-bini tal-fondi li jistgħu ifixklu t-tlestija tal-fondi fiż-żmien stipulat. Jista' jagħti l-każ ukoll li, fil-fondi li qegħdin fi stat ta' kostruzzjoni, isir xi tibdil fit-tqassim u qisien minn dak li jidher fuq il-pjanta, u dan minħabba ċirkostanzi li jirrikjedu tali tibdil. Għaldaqstat l-Awtorità tad-Djar mhijiex qegħda tintrabat li żżomm eżattament mal-pjanti maħruġa f'dan l-avviż. L-Awtorità tad-Djar għandha ukoll id-dritt li tinstalla l-lift fil-blokka meta l-postijiet jiġu okkupati kollha. L-ebda benefiċjarju ma jkollu dritt li jordna jew jagħmel pressjoni fuq l-Awtorità tad-Djar jew rappreżentanti tagħha jew b'xi mod ieħor iġiegħel lill-kuntratturi tal-proġett biex jagħmlu tibdiliet fil-pjanti u/jew b'xi mod ieħor jikkawżaw li jsiru alterazzjonijiet fil-kostruzzjoni tal-fond jew tal-garaxx. Il-kuntratturi huma dawk imqabbda mill-Awtorità u mhumiex awtoriżżati li jieħdu struzzjonijiet ħlief mill-istess Awtorità jew rappreżentanti tagħha. Ebda benefiċjarju jew kuntrattur/ ħaddiem imqabbad minnu ma jista jidħol fil-fond għal kwalunkwe raġuni qabel ma jitlesta l-proġett u qabel ma jsir il-kuntratt finali. Il-pussess tal-fond in kwistjoni jgħaddi biss wara li l-proġett ikun komplut u l-kuntratt finali jkun iffirmat. dawn huma soġġetti għaċ-ċens annwu u perpetwu ta' sebgħin ewro (€70) li għandu jinfeda fi żmien għaxar snin mid-data tal-att tal-akkwist u bil-ħlas ta' lawdemju skond il-liġi f'kull trasferiment futur tal-fond; anke wara l-fidi l-kondizzjonijiet taċ-ċens jibqgħu applikabbli. il-benefiċjarju jobbliga ruħu illi jlesti l-fond li ġie allokat lilu skond din l-Iskeda u dan b'mod li jkun jista' jidħol jabita fih kif stipulat fi Klawsola 7(2) tar-Regolamenti għall-bejgħ. il-fond jiġi trasferit lill-benefiċjarju tale quale u fi stat kif jidher fit-tabella fi Klawsola 1 ta' din l-Iskeda u bid- drittijiet (fosthom illi f'każ li ma jkollux bejt li jżomm tank tal-ilma u jinstalla aerial tat-televizjoni fuq il-bejt tal-fond sovrastanti) u pertinenzi kollha tiegħu. Il-garanzija għad-difetti latenti għandha tiġi eskluża, il-fond jinbiegħ bil-komunjoni tal-partijiet komuni kif deskritti u soġġett għas-servitujiet. dawn huma soġġetti għaċ-ċens annwu u perpetwu ta' sittin ewro (€60) u li għandu jinfeda fi żmien għaxar snin mid-data tal-att tal-akkwist u bil-ħlas ta' lawdemju skond il-liġi f'kull trasferiment futur tal-fond; anke wara il-fidi l-kondizzjonijiet taċ-ċens jibqgħu viġenti. l-benefiċjarju jobbliga ruħu illi jlesti l-fond minn kollox skond Klawsola 10 ta' din l-Iskeda u dan b'mod li jkun jista' jidħol jabita fih kif stipulat fi Klawsola 7(2) tar-Regolamenti għall-bejgħ. il-fond jiġi trasferit lill-benefiċjarju tale quale fi stat kif jidher fit-tabella fi Klawsola 1 ta' din l-Iskeda u bid- drittijiet (fosthom illi jżomm tank tal-ilma, jinstalla aerial tat-televizjoni u solar water heater (Solar Water Heater għandu jiġi installat fejn huwa teknikament u fiżikament possibbli u fejn ikun prattiku li kull flat ikollu wieħed u dan f'pożizzjoni stabbilita skond pjanta maħruġa mill-Awtorità tad-Djar) fuq il-bejt tal-blokk) u pertinenzi kollha tiegħu inklużi difetti latenti, bil-komunjoni tal-partijiet komuni u soġġett għas-servitujiet. Il-manutenzjoni tal-partijiet komuni, hekk kif applikabbli f'każ ta' appartamenti, maisonettes jew garaxxijiet li jiġu allokati taħt dan l-avviż jaqa' f'idejn il-ko-propjetarji a spejjeż tagħhom fi kwoti ndaqs u ndivizi u dan f'kull aspett kemm f'dawk li huma spejjeż ta' natura kapitali, kif ukoll spejjeż ta' natura rikorrenti, ordinarji u straordinarji. L- ispejjeż kollha għandhom isiru fuq qbil bejn il-ko-proprjetarji tal-partijiet komuni. Il-benefiċjarji għandhom jiffurmaw u jidħlu f'assoċjazzjoni ta' residenti u għandhom isolvu kull pendenza li jkollhom bejniethom jew mal-istess assoċjazzjoni personalment tramite il-liġi u mingħajr ma tiġi msejħa jew involuta l-Awtorità tad-Djar, l-anqas fejn xi wieħed mir-residenti jkun qed jikser il-kondizzjonijiet tal-kuntratt tiegħu. Anke f'każ ta' ksur ta' kondizzjoni li tirrigwarda l-partijiet komuni jew il-ħlas tal-manutenzjoni tagħhom, jew li tkun obbligazzjoni intiża li iżomm il-blokka ta' appartamenti fi stat tajjeb u deċenti (eż il-kondizzjoni dwar iż-żamma ta' annimali), fejn il-benefiċjarju jkun qed joħloq danni jew inkonvenjent lir-residenti l-oħra, allura dawk ir-residenti l-oħra għandhom jaġixxu personalment jew tramite l-assoċjazzjoni kontra l-persuna ħatja mingħajr rikors lejn l-Awtorità. F'kull każ però l-Awtorità tista tagħżel fejn tħoss xieraq li tintervjeni dwar il-ksur ta' dawn l-obbligi. F'każ li xi appartamenti/garaxxijiet li jagħmlu parti minn blokk jew entratura, jkunu għadhom mhux mibjugħin mill-Awtorità tad-Djar, l-ispejjeż tal-manutenzjoni għandhom jinqasmu bejn il-benefiċjarji li jkunu ħadu pussess tal- appartamenti jew garaxx anke jekk il-kuntratt finali ta' tasferiment ikun għadu ma sarx. Il-partijiet komuni fil-każ ta' blokki ta' appartamenti jinkludu l-bieb prinċipali, l-entratura, il-kuriduri li jwasslu għal ġol-appartamenti, it-taraġ kollu sa fuq il-bejt, it-tromba tal-bejt, il-bjut komuni kollha (dawn jista' jinkludu bjut fuq penthouses, ix-xafts u l-bibien tax-xafts, il-partijiet komuni kollha ta' madwar il-Binja (jekk applikabbli), il-bokka tal-lift u l-lift innifsu). Inklużi wkoll bħala partijiet komuni huma partijiet oħrajn li m'humiex imsemmija f'dan il- paragrafu imma li, skond il-liġi, huma meqjusa bħala komuni. Assoċjazzjonijiet, Is-Swatar, Birkirkara u Kundizzjonijiet f'każ ta' appartamenti li jiffurmaw parti minn Blokk (issir referenza għall- Klawzola 9 tar-Regolamenti) Tiġi mwaqqfa "Assoċjazzjoni ta' Residenti" fi blokki li fihom jinsabu l-appartamenti li qed jiġi offruti għall- bejgħ permezz ta' dan l-Avviż. Din l-Assoċjazzjoni trid tiġi mwaqqfa hekk kif il-maġġor parti tal-fondi jiġu mibjugħa u tali Assoċjazzjoni trid tiġi reġistrata fi żmien xahar minn meta tinħatar mar-Reġistratur tal-Artijiet ai termini tal-Kap 398 tal-Liġijiet ta' Malta. Is-sħubija fl-Assoċjazzjoni relattiva, d-dmirijiet u d-drittijiet ma' din l-istess sħubija; kif ukoll il-funzjonijiet tal-Assoċjazzjoni nnifisha jinsabu deskritti fil-klawsoli sussegwenti. Il-benefiċjarju jobbliga ruħu li jżomm lilu nnifsu membru tesserat ta' 'l-Assoċjazzjoni tar-Residenti' relattiva u li jħallas sehmu mill-ispejjeż segwenti skond kif ser jingħad hawnhekk. Fil-każ ta' Binja b'Entratura waħda komuni għal kulħadd, is-sehem li jħallas il-benefiċjarju mill-ispejjeż segwenti jkun wieħed mill-ammont tal-appartamenti li hemm fil-Binja (1/Nth). Fil-każ ta' Binja li fiha numru ta' Entraturi distinti u independenti minn xulxin, is-sehem li jħallas l-benefiċjarju mill-ispejjeż segwenti ikun wieħed mill-ammont tal-appartamenti (1/Nth) li jaqsmu in komuni l-Entratura li juża l-benefiċjarju sabiex jasal fl-appartament tiegħu. kera tal-meter u konsum tal-elettriku tat-taraġ u ta' partijiet oħra komuni imsemmija fi klawsola relattiva kif ukoll manutenzjoni tas-sistema tad-dawl; tibjid u/jew żebgħa (u x-xogħol involut għall-istess skop) ta' dawk il-partijiet komuni kollha; manutenzjoni u/jew tibjid kif applikabbli, tal-faċċata kollha għal ta' lanqas darba kull seba' snin. Fi kwalunkwe każ, l-istess skema ta' kuluri għandha tiġi użata; tħallib u manutenzjoni tal-bejt kollu inkluż it-tromba tat-taraġ komuni għal ta' lanqas darba fis-sena; tindif tal-partijiet komuni kollha - dan it-tindif għandu jsir ta' mill-anqas darba fil-ġimgħa; tiswija/manutenzjoni ta' sistema ta' drenaġġ u katusi tal-ilma tax-xita; u xi spejjeż oħra li tiddeċiedi li tidħol għalihom l-Assoċjazzjoni relattiva tar-Residenti minn żmien għal żmien; Il-benefiċjarji jobbligaw ruħhom li, għas-spejjeż tagħhom kollha f'daqqa kif stipulat fi klawsola relevanti, ibajdu u/jew jiżbgħu l-partijiet kollha komuni għal ta' lanqas darba kull seba' (7) snin b'effett mid-data tal-ewwel Kuntratt jew kuntratt/konvenju li jsir fil-blokk bejn il-benefiċjarji u l-Awtorità tad-Djar. L-iskema ta' kuluri għandha tkun dik li tiġi magħżula b'deċiżjoni tal-maġġoranza tal-ko-proprjetarji kollha tal-Binja liema deċiżjoni tiġi mitluba għal dan il-għan mill-membri tal-Assoċjazzjoni relattiva tar-Residenti Sidien u tiġi approvata mill-Awtoritajiet kompetenti. Il-benefiċjarji jobbligaw ruħhom wkoll illi jżommu l-partijiet kollha fuq barra tal-Binja in partikolari il-faċċata u l-opramorta tal-bejt fi stat xieraq ta' tikħil u tibjid u bl-istess skema ta' kuluri jew fuq il-ġebla, li jkunu eżistenti fiż-żmien tal-bejgħ ta' dawn l-istess appartamenti jew skond kif stipulat fil-Klawsola relattiva. Il-benefiċjarji jobbligaw ruħhom ukoll illi ma jżommu l-ebda annimal/i ta' kwalunkwe ġeneru fuq il-bejt komuni tal-Binja li fiha jabita jew fil-partijiet kollha komuni jew saħansitra ġol-istess fond li jiġi mibjugħ lilu mill- Awtorità tad-Djar taħt dan l-avviż. L-benefiċjarji jobbligaw ruħhom li jżommu fi stat xieraq ta' ndafa u f'kundizzjoni tajba l-fond allokat lilhom skond dan l-Avviż kif ukoll il-partijiet komuni kollha. Dawk il-benefiċjarji li għal raġuni jew oħra ma jidħlux jiffurmaw parti mill-assoċjazzjoni tar-residenti xorta jkunu obbligati josservaw l-obbligi indikati fuq għar-residenti. U f'każ li benefiċjarju jew resident jonqos minn xi waħda minn dawn l-obbligi, tkun l-assocjazzjoni jew kull resident li jħossu milqut minn nuqqas, (u mhux l-Awtorità) li jkollu dritt jaġixxi ċivilment jew kriminalment fil-konfront tal-persuna li tkun naqset mill-obbligi tagħha. Il-benefiċjarji jifhmu li fl'eventwalità li jkunu iridu jinstallaw lift fil-Blokka ta' appartamenti dan ikun a spejjez tagħhom u tkun ir-responsabilità unika tar-residenti tal-blokka u mhux ta' l-Awtorità tad-Djar, l-istess jingħad għall-ispejjeż konnessi ma' tali lift. Il-benefiċjarji tal-appartamenti jkollhom id-dritt għall-użu tal-partijiet komuni u tal-bejt tal-blokka fejn applikabbli F'każ tal-bjut komuni, dawn jistgħu jintużaw għall-inxir tal-ħwejjeġ, iżda mhux permess isiru parties jew barbecues. F'każ li hemm penthouses, aċċess għal bejt ta' fuqhom huwa limitat biss għall-installazzjoni u manutenzjoni ta' tankijiet ta' ilma, aerials tat-television u solar water heaters. Il-bejt u l-partijiet komuni jibqgħu l-proprjeta' assoluta tal-Awtorità tad-Djar li tirriserva d-dritt li tibni sulari oħra u li tagħti dritt ta' użu lil terzi persuni tal-bejt u tal-partijiet komuni. Il-benefiċjarju ma jista' bl'ebda mod joġezzjona għal dan l-iżvilupp. Kull benefiċjarju li jakkwista fond taħt dan l-Avviż ikollu d-dritt li jżomm tank tal-ilma (water tank) u jinstalla aerial tat-television fuq is-saqaf tal-appartament jew maisonette li jinsab fl-ogħla livell tal-binja partikolari; ikollu dritt ukoll li jinstalla solar water heater fuq is-saqaf imsemmi fejn dan hu teknikament possibbli u dan f'pożizzjoni stabbilita' skond pjanta maħruġa mill-Awtorità tad-Djar - Basta jkun hemm spazju għal solar water heater għal kull resident tal-blokk. L-inxir ta' ħwejjeġ fuq il-bejt jista' jsir biss f'dawk il-blokki fejn hemm bjut komuni jew partijiet ta' bjut komuni. F'kull każ il-ko-preprjetarji jridu jiftehmu bejniethom dwar fejn jitwaħħlu l-ħbula tal-inxir u kif u meta għandhom jaqsmu l-użu tagħhom. L-installazzjoni tas-servizzi msemmija fuq il-bejt għandha ssir bi ftehim bejn il- ko-proprjetarji tal-blokk f'każ ta' appartamenti u f'każ ta' maisonettes mal-proprjetarji tal-fond sovrastanti, kif ukoll b'tali mod li l-ebda oġġett imqiegħed u/jew imwaħħal fuq il-bejt ma jikkawza ħsara lill-istess saqaf jew li jkun ta' żgombru u/jew ta' periklu għar-residenti li jokkupaw il-binja. Kull benefiċjarju ikun responsabbli li jirranġa u jagħmel tajjeb immedjatament kwalunkwe ħsara kkawżata minħabba l-installazzjoni, manutenzjoni jew tiswija tas-servizzi imemmija. Jiġi indikat li fil-każ ta' maisonettes kull dritt li jingħata lill-fond ta' taħt għal użu tal-bejt tal-fond ta' fuq għandu jikkorrispondi mal-obbligu impost fuq il-bejt ta' fuq. Fejn bi żball id-dritt mogħti ma jaqbilx mal-obbligu indikat - allura ghandu japplika u jkun effetiv id-dritt moghti lill-fond ta' taħt. B'hekk l-obbligu fuq is-sit ta' fuq għandu jiġi modifikat biex jikkombaċja mad-dritt li jkollu is-sid tas-sit ta' isfel. Il-maisonettes u l-appartamenti kollha allokati taħt dan l-avviż huma suġġetti għas-servitujiet ta' twieqi, katusi tad- drenaġġ u tal-ilma tax-xita, pajpijiet tas-sistema tal-ilma u ventilation shaft, fejn applikabbli. Il-maisonettes u l-appartamenti kemm ġebel u saqaf kif ukoll semi finished għandhom jitkomplew f'kull lokalita' skond il-kundizzjonijiet tal-permessi relattivi maħruġa mill-MEPA. L-ebda benefiċjarju ma jkollu dritt jagħmel alterazzjonijiet strutturali fil-fond u fuq il-faċċata jew b'xi mod jibdel l-iskema tal-kulur u materjali u fatturi oħra li jagħmlu parti mill-faċċata. Fil-każ ta' maisonettes u appartamenti li għandhom btieħi, btieħi nterni jew terrazzini sovrastanti ghal garaxxijiet jew fondi oħra, il-benefiċjarji huma obbligati jaraw li dawn il-btieħi u terrazzini ikollhom waterproofing tajjeb u li jkunu mgħottija bil-madum jew konkos u mhux bil-ħamrija. Il-benefiċjarji huma obbligati ukoll li jagħmlu regolarment il- manutenzjoni u t-tiswijiet meħtieġa biex jevitaw dħul ta' ilma mill-imsemmija btieħi/terrazzini għas-sular ta' taħt. L-ebda kostruzzjoni, inkluż kostruzzjoni ta' washrooms ma hu permess fuq il-bjut komuni ta' blokki ta' appartamenti. Il-Benefiċjarji ma jistgħux jagħmlu alterazzjonijiet strutturali fil-fond mingħajr il-permess tal-ko-propjetarji, tal- Awtorità tad-Djar u tal-Awtoritajiet kompetenti. F'kull każ, il-benefiċjarji huma obbligati jiksbu wkoll il-kunsens bil- miktub mingħand is-sidien tal-fondi sottostanti/sovrastanti u adġaċenti. Hija fid-diskrezzjoni assoluta tal-Awtorità tad-Djar li tagħti permess għal tali alterazzjonijiet strutturali u d-deċiżjoni tal-Awtorità tad-Djar tkun finali. Fejn il-garaxx għandu l-entratura tiegħu minn ġo drive-in, il-bejgħ ikun jinkludi sehem indiviż tal-partijiet komuni. L-ispejjeż għall-manutenzjoni tal-partijiet komuni tal-garaxxijiet inkluż pompa tal-emerġenza fejn applikabbli, bibien tal-entratura prinċipali, service rooms fejn applikabbli, tiswijiet, konsum tad-dawl, tindif u spejjes oħra li jinqalgħu minn żmien għal żmien iridu jinqasmu bejn il-benefiċjarji tal-garaxxijiet, li huma obbligati jżommu il-partijiet komuni kollha fi stat xieraq. Għal dan il-għan, il-benefiċjarji tal-garaxxijiet iridu jaħtru rappreżentant biex jamministra dawn l-obbligi F'dawk il-binjiet fejn jinsab mibni ġibjun/ġiebja fil-partijiet komuni tal-garaxxijiet, ir-rappreżentant tas-sidien tal-garaxxijiet ikun responsabbli li jikkoordina mas-sidien tal-binja dwar il-kontroll u l-użu tal-ilma li jinġabar fil-ġibjun u li jara li ssir il-manutenzjoni regolari u neċessarja. Fil-każ tal-binjiet fejn issir sistema ta' ġibjuni li jintużaw biex jipprovdu ilma second class fil-fondi sovrastanti, il-manutenzjoni tal-pompa, tal-ġibjun innifsu u kontroll tal-ilma li jinġabar fil-ġibjun, huma f'dawn il- każijiet, responsabilita' tal-Assoċjazzjoni tar-Residenti tal-entraturi relattivi li għandhom jikkoperaw mar- rappreżentant tas-sidien tal-garaxxijiet għal manutenzjoni/ tiswijiet meħtieġa. Kundizzjonijiet Addizzjonali (Solar Water Heaters) Il-benefiċjarji tal-appartamenti taħt dan l-avviż huma obbligati li jinstallaw Solar Water Heater (fejn dan hu teknikament u fiżikament possibbli b'mod li kull resident ikollu wieħed u skond klawsola 1 ta' din l-iskeda) kif ukoll li jagħmlu l- manutenzjoni meħtieġa ta' din is-sistema b'dawn il-kundizzjonijiet:- Is-solar water heater ma jistax jiġi mċaqlaq u lanqas jista' jiġi marbut xi oġġett miegħu. Il-benefiċjarji huma responsabbli li jirranġaw u jagħmlu tajjeb għal kwalunkwe ħsara li tista' ssir fuq il-bejt waqt li ssir l-installazzjoni, il-manutenzjoni jew it-tiswija tas-sistema ta' Solar Water Heaters. Il-benefiċjarji m'għandhomx itellgħu persuna oħra fuq il-bejt u bla bżonn. F'każ li jkun hemm bżonn jitilgħu ħaddiema għall-manutenzjoni jew tiswijiet tal-bejt u servizzi oħra, dawn iridu jiġu akkompanjati mis-sid tal-appartament. L-ispazju ta' taħt is-solar panels ma' jistax jintuża għall-inxir ta' ħwejjeġ jew bħala storage space jew biex jinżammu tjur jew annimali oħra. Il-benefiċjarji jkunu obbligati jagħmlu l-manutenzjoni regolari tas-solar water heaters. Il-benefiċjarji jingħataw pjanta li turi t-tqassim fuq il-bejt ghall-installar tas-sistema tal-Solar Water Heaters. Kundizzjoni għall-appartamenti fi Triq Pietro Darmenia Pembroke Il-benefiċjarji ta' dawn l-appartamenti huma obbligati li mal-kuntratt tax-xiri jħallsu s-somma addizjonali ta' €650 lill- Awtorità tad-Djar sabiex tagħmel tajjeb għall-ispejjeż tal-manutenzjoni tal-faċċata tal-istess blokk wara l-għeluq tas-seba' sena mix-xiri. Wara l-għeluq tas-seba' sena mix-xiri u kull seba' snin ta' wara, l-benefiċjarji huma obbligati li jħallsu somma ta' flus kif rikjesta mill-Awtorità tad-Djar biex din isservi għall-manutenzjoni tal-faċċata. L-Awtorità tad-Djar tobbliga ruħha li tagħmel il-manutenzjoni meħtieġa tal-faċċata kull seba' snin b'dan li dan l-obbligu jkun biss operattiv jekk kull waħda mill-okkupanti tal-postijiet fil-binja tkun ħarġet sehemha skond kif indikat hawn fuq. L-Għan tal-Iskema L-għan tal-Awtorità tad-Djar huwa li tgħin lil dawk l-applikanti li jixtiequ jixtru l-ewwel residenza mill-privat. Permezz ta' din l-iskema l-Awtorità ser tħallas għotja sa' massimu ta' 30% tal-pagamenti annwali tas-self mogħti minn istituzzjoni finanzjarja lill-applikanti, u li ma tkunx taċċedi l-ammont ta' €850 fis-sena. Din l-għotja ser tingħata għall-perjodu ta' għaxar snin. Permezz ta' din l-inizjattiva l-Awtorità għandha l-għan li toffri assistenza skont l-istat finanzjarju u socjali tal-applikanti, numru ta' membri tal-familja kif ukoll skont id-dħul. Din l-iskema hija miftuħa għall-applikanti miżżewġin, koppji għarajjes, ġenitur wieħed, persuna separata u persuna waħedha. Fid-data tal-applikazzjoni, l-applikanti jrid ikollhom 'l fuq minn 21 sena, iżda f'każ ta' persuna li qed tapplika waħedha irid ikollha iktar minn 24 sena u 18-il sena f'każ ta' persuni b'diżabilità jew li kienu għexu f'xi istituzzjoni jew djar tat-tfal jew kienu fostered. Din l-iskema jistgħu jibbenefikaw minnha xerrejja tal-ewwel residenza li ffirmaw il-konvenju ta' xiri minn wara l-ewwel ta' Ottubru 2008. Metodu ta' kif taħdem l-iskema Din l-iskema hija miftuħa għal dawk l-applikanti li jridu jixtru l-ewwel residenza mis-settur privat. Persuni li huma legalment separati u jridu jixtru l-ewwel residenza wara s-separazzjoni jistgħu jibbenefikaw taħt din l-iskema, suggett ghall-kundizzjonijiet l-oħra kollha u partikolarment dawk konnessi mal-assi li hemm f'dan id-dokument. L-Awtorità tad-Djar ser tiproċessa mill-anqas l-ewwel 300 applikazzjoni fuq bażi ta' min japplika l-ewwel jinqeda l-ewwel ('first come first served basis') jekk l-applikazzjoni tkunu valida u l-applikant ikun eliġibbli. Meta jintlaħaq l-ammont fuq indikat ghal din l-iskema, l-iskema mbagħad tingħalaq. L-applikanti ser jingħataw għajnuna skont il-kategorija li jaqgħu taħtha kif indikat hawn taħt: L-applikanti għandhom jipproduċu dokument maħruġ mill-Bank lokali li jikkonferma l-ammont tas-self massimu li l-Bank lest li jsellef sabiex l-applikanti jkunu jistgħu jixtru l-proprjetà. ikun impjegat bi qliegħ, sa mill-anqas sena qabel id-data tal-applikazzjoni, f'każ ta' applikanti waħidhom u f'każ ta' għarajjes jew miżżewġin għallinqas wieħed mill-applikanti; ikun ~ittadin Malti jew ċittadin tal-Unjoni Ewropeja. ¬ittadini mill-Unjoni Ewropeja jridu jkunu qed jakkwistaw l- ewwel residenza f'Malta u jridu ukoll jissodisfaw il-kriterji legali kollha li jistgħu jkunu rikjesti skont il-liġi, minn xi Awtorità jew mill-uffiċċju tal-Prim Ministru. Fil-każ ta' miżżewġin mhux separati, biżżejjed li parti waħda tkun Maltija jew ċittadina tal-Unjoni Ewropeja; ikun jirrisjedi b'mod permanenti f'Malta għal mill-anqas erba' snin matul il-ħames snin ta' qabel: l-applikant jista' jiġi mitlub jagħmel dikjarazzjoni ġuramentata dwar dan; qatt ma ibbenefika minn xi fond maħruġ mill-Awtorità tad-Djar permezz ta' Avviż Legali, minn xi skema tal-Home Ownership, minn xi skema ta' irranġar jew ta' sussidju fuq is-self, minn xi skema ta' "Ixtri Darek", maħruġa mill- Awtorità/ Dipartiment għall-Akkomodazzjoni Soċjali/Dipartiment tal-Artijiet, mill-Korpi parastatali jew minn xi Awtorità lokali biex jgħinuh isir sid ta' daru; L-Awtorità ikollha diskrezzjoni assoluta biex, l-applikazzjoni tkun xorta waħda tista' tiġi pproċessata, fejn jidrilha li mill- iskema indikata ma jkunx fil-fatt ingħata ebda benefiċċju jew fejn tali benefiċċju ikun ġie rifuż. ikollu dħul annwu tas-sena preċedenti d-data tal-applikazzjoni li jkun jaqa' fil-parametri skont il-kategorija relattiva kif indikat fit-tabella ta' hawn taħt. minn tlett snin qabel id-data tal-applikazzjoni ma jkunx ippossjeda assi kapitali li jeċċedu l-ammonti indikati hawn taħt skont il-kategorija relattiva: dħul gross minn impjieg, paga u/jew salarju, overtime, pensjoni u/jew benefiċċju soċjali oħra tal-applikanti (esklużi ċ-Children's allowance) fl-intier tagħhom għas-sena bażi preċedenti. Meta l-applikazzjoni ssir minn żewġ applikanti, jiġi kkunsidrat id-dħul gross minn impjieg taż-żewġ applikanti. Iżda meta wieħed mill- applikanti ma jkunx ħadem is-sena bażi kollha u jkun jaħdem bi qliegħ fid-data tal-applikazzjoni, id-dħul tal- applikant għandu jitqies illi huwa dak li kien ikun kieku l-applikant ħadem is-sena kollha (projected income assessment). id-dħul tal-applikanti għas-sena bażi kalendarja minn kapital imħaddem, bħal depożiti f'banek, shares, stocks, self, kirjiet, investimenti f'intrapriżi kummerċjali, investimenti oħra, fil-proprjetà inkluż qliegħ kapitali (capital gains). mid-dħul gross annwali jitnaqqas kull ammont li persuna separata tħallas lill-parti l-oħra bħala manteniment. Dan l-ammont jitnaqqas wara li jiġi provdut dokument, iffirmat minn avukati b'dikjarazzjoni ġuramentata li, l-ammont uffiċjali kif inhu dikjarat fil-kuntratt tas-separazzjoni jew fis-sentenza qiegħed fil-fatt jitħallas. L- Awtorità tad-Djar tista titlob prova dwar dan (eż direct debit statement jew statement ta' standing order bejn il-kontijiet tal-miżżewġin maħruġ mill-bank jew ittra mill-employer tal-applikant li turi li parti mill-paga qed tintbagħat lil parti l-ohra). għall-iskop ta' dan l-avviż id-dħul annwu aggregat totali tas-sena tal-applikant għandu jkun dak id-dħul tal- applikant/i determinat fis-sub-klawsoli ta' din il-klawsola. Iżda l-Awtorità tad-Djar ma tkunx marbuta li taċċetta dikjarazzjonijiet, dokumenti jew informazzjoni oħra mogħtija lilha mill-applikant jew benefiċjarji taħt dan l- avviż, jekk l-Awtorità tad-Djar fid-diskrezzjoni assoluta taghha, tikkunsidra illi tali dikjarazzjonijiet, dokumenti jew informazzjoni mhumiex korretti jew veri. Meta jiġu kkalkolati l-assi, għandhom jingħaddu s-segwenti f':- Negozji. il-profitti li jiġu minn Negozji u ħwienet huma nklużi fl-assi kapitali. L-applikanti għandhom jipproduċu dokumenti minn għand id-Dipartiment tal-VAT kif ukoll mid-Dipartiment tat-Trading Licence li jindika l-profiti li għandhom l-applikanti minn ħwienet u negozji; Ishma li jistgħu jkollhom l-applikanti huma inklużi fl-assi u l-applikanti għandhom iġibu dokument mill-Malta Financial Services Authority li juri x'ishma għandhom; Tali negozji u ishma jiġu stmati skont il-prattiċi normali. Artijiet. Artijiet u proprjetajiet li huma liberi li jistgħu jiġu trasferiti b'faċilità. Fil-każ fejn proprjetà tkun qegħda tintuża għan-negozju li jkun il-qliegħ prinċipali tal-applikanti, l-ewwel €35,000 tal-valur tal-proprjetà ma jiġix ikkunsidrat bħala assi. L-applikanti għandhom iġibu dokument mir-Reġistru Pubbliku li juri x'artijiet u proprjetajiet għandhom l-applikanti; Is-suċċessjoni u l-assi li jintirtu huma nklużi bħala assi. L-applikanti għandhom jipproduċu dokumenti minn għand l-Inland Revenue u l-Atti tad-dikjarazzjonjiet Causa Mortis mingħand ir-Reġistru Pubbliku li juru l-assi li wirtu l-applikanti. Vetturi l-ewwel €20,000 tal-valur tal-karozzi f'każ ta' żewġ applikanti flimkien u €10,000 f'każ ta' applikant waħdu, ma jiġix ikkunsidrat bħala assi. L-applikanti għandhom jipproduċu dokument maħruġ mill-Awtorità dwar it-trasport li turi vetturi reġistrati f'isem l-applikant, kif ukoll mingħand id-ditta assikuratrici li jindika l-valur tal-karozzi f'isem l-applikanti; L-applikanti għandhom jagħtu il-kunsens tagħhom lill-Awtorità biex din tkun tista ġġib kull informazzjoni neċessarja minn għand terzi dwar kull tip ta' assi appartenenti lill-istess applikanti u dan a spejjeż tal-istess applikanti għal fini tal-ipproċessar ta' din l-applikazzjoni. tlett snin qabel id-data ta' applikazzjoni, sad-data tal-kuntratt tax-xiri tal-fond : ma kellhomx immobbli mhux mibnija, diviża jew indiviża, waħedhom jew ma' oħrajn b'titolu ta' proprjetà assoluta jew enfitewsi perpetwa li għalihom inħareġ jew seta' jinħareġ permess għall-bini ta' fond għall- abitazzjoni mill-Awtorità tal-Ambjent u l-Ippjanar; ma kellhomx diviżament jew indiviżament, waħedhom jew ma' oħrajn, fond tajjeb għall-abitazzjoni b'titolu ta' proprjetà assoluta jew b'titolu ta' enfitewsi perpetwa jew enfiteswi temporanja għal żmien oriġinali li jeċċedi l-erbgħin (40) sena; ma kellhomx ishma f'xi soċjeta' kummerċjali li fid-data tal-applikazzjoni kellha proprjetà immobbli bħal dik imsemmija iżjed 'il fuq fiż-żewġ sub-paragrafi preċedenti; ma humiex partijiet f'konvenju li għadu viġenti kemm biex jixtru jew biex ibiegħu proprjetà immobbli, oltre l-proprjeta' ta' din l-applikazzjoni F'kull każ l-applikanti qabel ma jibbenefikaw minn din l-iskema għandhom jieħdu l-parir tekniku tal-Awtorità tad-Djar fuq il-fond li ser jixtru. L-Awtorità ma tassumi ebda responsabbilita' dwar tali parir u l-applikanti għandhom jikkonsultaw mal- konsulenti privati tagħhom. Ic-CEO/Chairman tal-Awtorità jista' jikkonsidra bħala inaċċettabbli, dikjarazzjoni tad-dħul u tal-assi tal-applikanti jekk fid- diskrezzjoni assoluta tiegħu jidhirlu li din mhix korretta jew vera, jew li jidhirlu li l-applikanti direttament jew indirettament għandhom assi li ma jaqgħux taħt il-kategoriji indikati fuq, iżda li l-valur tagħhom jista' jiskwalifika lill-applikanti. Kundizzjonijiet għall-Assistenza Il-kondizzjonijiet elenkati f'din l-iskema għandhom jiffurmaw parti integrali mill-kuntratt li l-Awtorità tagħmel mal-benefiċjarji. Fejn il-kondizzjonijiet ta' din l-iskema ikunu differenti jew jista ikollhom interpretazzjoni differenti mill-kondizzjonijiet indikati fil-kuntratt, għandha tapplika l-interpretazzjoni jew kondizzjoni l-aktar favorevoli għall-Awtorità jew dik magħżula mill-Awtorità. L-ewwel residenza li tikkwalifika għall-għajnuna mogħtija taħt din l-iskema għandha tintuża u tiġi okkupata mill- applikanti esklużivament bħala r-residenza ordinarja tagħhom. Huma ma jkunux jistgħu jikru l-fond lil terzi jew bi kwalsiasi mod jitrasferixxu l-fond jew jgħaddu l-pussess tiegħu lil terzi. Lanqas ma jistgħu jagħtu l-kunsens tagħhom biex xi terzi jabitaw f'dan il-post anke b'mera tolleranza jew b'titolu gratwit. Jekk l-applikanti jonqsu milli jħallsu l-pagamenti tas-self, l-Awtorità jkollha d-dritt li twaqqaf il-pagamenti taħt din l-iskema; għalhekk l-Awtorità ma għandha u ma hi mistennija tassumi ebda obbligu vis-a-vis il-Bank li jkun qed jagħmel is-self. F'kull każ l-applikanti għandhom jokkupaw l-imsemmija dar ta' abitazzjoni sa mhux aktar tard minn tliet snin mid- data tal-kuntratt; F'kull każ l-applikanti għandhom jibqgħu jokkupaw l-imsemmija dar ta' abitazzjoni sa 15-il sena mid-data tal- kuntratt. L-Awtorità tad-Djar għandha d-dritt, li tirreġistra favur tagħha, Privileġġ Speċjali u/jew, Ipoteka Speċjali fuq il-propjetà in kwistjoni u/jew Ipoteka Ġenerali skont il-liġi, mingħajr preġudizzju għad-drittijiet l-oħra skont il-liġi u dan biex tikkawtela r-rimborż tal-għotja kif ukoll it-tħaris tal-obbligi kollha tal-benefiċjarji. Validità tal-Applikazzjoni Biex l-applikazzjoni tkun valida għandha:- tkun ippreżentata ukoll b'kopja tal-Konvenju li jkun validu għal perjodu ta' sitt (6) xhur mid-data tal-applikazzjoni; il-konvenju jista' jkun suġġett għall-għoti ta' self u / jew għal kwalifika taħt din l-iskema. Madankollu l-Awtorità għalkemm ser tagħmel l-almu kollu tagħha, ma tistax tiggarantixxi li l-applikazzjoni tiġi proċessata fiż-żmien li għalih jibqa' validu il-konvenju. fil-każ ta' persuna miżżewġa iżda separata, jew ta' persuna li l-istat ċivili tagħha inbidel wara li tkun ikkuntrattat żwieġ, għandu jkollha mehmuż mal-applikazzjoni kopja awtentika tal-kuntratt ta' separazzjoni jew tas-sentenza li tkun finali ta' Qorti kompetenti. Applikazzjonijiet li jinkludu informazzjoni falza jew inkorretta jiġu skwalifikati fid-diskrezzjoni assoluta tal-Awtorità u dan f'kull waqt anke wara li jkun ibbenefika taħt dan l-avviż. F'każ li jirriżulta li l-benefiċjarju jkun ikkwalifika għal benefiċċju minħabba informazzjoni li tirriżulta li hi falza /u / jew inkorretta:- L-Awtorità jkollha l-jedd li titlob lura kull benefiċċju mogħti bl-imgħax legali u l-ispejjeż mogħtija u/jew magħmula minnha. F'każ illi benefiċjarji jkunu jridu ibiegħu lill-terzi l-fond minnhom akkwistat matul l-ewwel 15-il sena mid-data tal-kuntratt, l-applikanti għandhom jitolbu l-permess tal-Awtorità tad-Djar biex ibiegħu l-fond. F'każ li jingħata dan il-permess sabiex isir il- bejgħ tal-fond qabel il-perjodu ta' 15-il sena, l-applikanti għandhom jirrifondu l-għotja gawduta. Reviżjoni tal-Ammont ta' Għotja fuq is-Self Din l-għotja tiġi riveduta wara perjodu ta' ħames snin mid-data tal-kuntratt. L-Applikanti jkunu mitluba jissottomettu dokumenti sabiex l-Awtorità tkun tista' tirrevedi d-dħul tal-applikanti. L-Awtorità jkollha ukoll il-jedd li tagħmel riċerki sabiex dak kollu li l-benefiċjarji jkunu wirtu jiġi vverifikat mal-Inland Revenue u l-Atti tad-dikjarazzjonjiet Causa Mortis u mar-Reġistru Pubbliku. F' każ li l-applikanti ma jikkooperawx sabiex issir din ir-revizjoni u / jew ma jipproduċux fiż-żmien id-dokumeni mitluba sabiex issir ir-reviżjoni l-Awtorità ikolla jedd li twaqqaf l-għotja. Ir-riċerki magħmula mill-Awtorità f'dan ir-rigward bl'ebda mod ma jaffetwa l-għotja li tkun ġiet gawduta mill-benefiċjarju fil-perjodu preċedenti. Tħassir ta' Għerusija F'każ ta' applikazzjoni magħmula flimkien minn koppja għarajjes fejn l-għerusija sussegwentement titħassar:- iż-żewġ applikanti għandhom, fi żmien 30 ġurnata mid-data tat-tħassir tal-għerusija, jagħtu avviż bil-miktub ta' dan it-tħassir lic-CEO/Chairman; u Separazzjoni jew Annullament F'każ li l-benefiċjarji jisseparaw permezz ta' kuntratt jew sentenza ta' separazzjoni definittiva jew iż-żwieġ jiġi annullat b' sentenza definittiva iż-żewġ applikanti għandhom, fi żmien 30 ġurnata mid-data tas-separazzjoni / annullament, jagħtu avviż bil- miktub ta' dan lic-CEO/Chairman; u Definizzjonijiet il-kelma "applikant" tfisser kull min japplika taħt dan l-avviż u f'każ ta' miżżewġin mhux separati u għarajjes, tfisser iż-żewġ miżżewġin flimkien u ż-żewġ għarajjes flimkien in solidum. L-Awtorità għandha jkolla l-jedd li tfittex anke wieħed biss mill-persuni għall-flus kollha. Dan ifisser li wara l-partijiet ikollhom jaġixxu kontra xulxien għas-sehem tagħhom.; il-kliem "bank" u "istituzzjoni finanzjarja" għandhom l-istess tifsira li tingħatalhom fl-Att dwar il-Kummerċ Bankarju (Att numru XV tal-1994); persuna b'diżabilta' tfisser persuna li għandha fil-pussess tagħha karta tal-identità speċjali maħruġa mill-Kummissjoni Nazzjonali Persuni B'Diżabilità. Dritt ta' Rifjut ta' Applikazzjoni Minkejja kull ħaġa li tinsab fid-dispożizzjonijiet ta' din l-iskema l-Awtorità jkollha d-dritt fid-diskrezzjoni assoluta tagħha li tirrifjuta kull applikazzjoni u d-deċiżjoni tagħha tkun finali. Tali diskrezzjoni hi anke rikjesta minħabba raġunijiet ta' budget li jista jkollha l-Awtorità. Emendi għall-Iskema L-Awtorità żżomm id-dritt li tagħmel kwalunkwe emenda neċessarja għal din l-iskema billi tippubblika dawn l-emendi fil- Gazzetta tal-Gvern. L-Awtorità tad-Djar tista fejn tħoss xieraq tordna li kull emenda magħmula tiġi applikata anke b'mod retroattiv. F'każ simili persuna li tkun ikkwalifikat taħt l-iskema qabel ma saret l-emenda tista tiġi skwalifikata b'effett tal- emenda magħmula, u dan mingħajr ebda obbligi tal-Awtorità. Interpretazzjoni Fejn il-kondizzjonijiet ta' din l-iskema ikunu differenti jew jista ikollhom interpretazzjoni differenti mill-kondizzjonijiet indikati fil-kuntratt, għandha tapplika l-interpretazzjoni jew kondizzjoni l-aktar favorevoli għall-Awtorità jew dik magħżula mill-Awtorità. Fejn ikun hemm nuqqas ta' koerenza bejn it-test Malti u dak Ingliż għandu japplika it-test Malti. Dawn il-Pubblikazzjonijiet jistgħu jinxtraw mid-Dipartiment ta' l-Informazzjoni 3, Pjazza Kastilja, Il-Qala, Malta